EkBass/fiwiki-20250220-pages-articles huggingface dataset:
Ruotsi olympialaisissa

Ruotsi on osallistunut kaikkiin kesä- ja talviolympialaisiin lukuun ottamatta Saint Louisin kesäolympialaisia 1904. Se on saavuttanut yhteensä 193 kulta-, 204 hopea- ja 230 pronssimitalia, millä se sijoittuu kaikkien aikojen mitalitilastossa kahdeksannelle sijalle. Kesäolympialaisissa maa on saanut 143 kulta-, 164 hopea- ja 176 pronssimitalia sijoittuen mitalitaulukossa kymmenenneksi. Talvikisoissa se on 50 kulta-, 40 hopea- ja 54 pronssimitalin myötä seitsemänneksi menestynein maa. Ruotsi on järjestänyt kesäolympialaiset Tukholmassa 1912. Lisäksi Melbournen 1956 kisojen ratsastuslajit järjestettiin Tukholmassa. Yksittäisistä olympialaisista Ruotsi on saanut eniten mitaleja juuri Tukholmassa 1912, kaikkiaan 65 mitalia. Ruotsalaisurheilijoista eniten mitaleja, yhdeksän, ovat saavuttaneet hiihtäjä Sixten Jernberg ja ampuja Alfred Swahn. Eniten kultamitaleja, kuusi, on voittanut meloja Gert Fredriksson. Monista muista maista poiketen Ruotsi ei maksa mitaleita voittaneille urheilijoille rahallista palkkiota saavutuksesta. == Ruotsin olympiamitalit urheilumuodoittain == Urheilumuoto Kulta Hopea Pronssi Yhteensä Maastohiihto 29 22 23 74 Paini 28 27 29 84 Yleisurheilu 19 21 41 81 Ratsastus 17 11 14 42 Ammunta 15 23 18 56 Melonta 15 11 4 30 Purjehdus 10 12 13 35 Nykyaikainen viisiottelu 9 7 5 21 Uinti 8 14 13 35 Pikaluistelu 7 4 5 16 Uimahypyt 6 8 7 21 Taitoluistelu 5 3 2 10 Alppihiihto 5 2 9 16 Telinevoimistelu 5 2 1 8 Pyöräily 3 4 8 15 Ampumahiihto 3 1 6 10 Jääkiekko 2 4 5 11 Urheilumuoto Kulta Hopea Pronssi Yhteensä Miekkailu 2 3 2 7 Curling 2 2 2 6 Pöytätennis 1 1 1 3 Jalkapallo 1 0 2 3 Köydenveto 1 0 0 1 Nyrkkeily 0 5 6 11 Tennis 0 3 5 8 Käsipallo 0 4 0 4 Jousiammunta 0 2 0 2 Soutu 0 2 0 2 Vesipallo 0 1 2 3 Freestylehiihto 0 1 1 2 Mäkihyppy 0 1 1 2 Yhdistetty 0 1 1 2 Lumilautailu 0 1 0 1 Triathlon 0 1 0 1 Painonnosto 0 0 4 4 == Ruotsin mitalit kesäolympialaisissa == Vuosi Kulta Hopea Pronssi Yhteensä 1896 0 0 0 0 1900 0 0 1 1 1904 ei osallistunut ei osallistunut ei osallistunut ei osallistunut 1908 8 6 11 25 1912 24 24 17 65 1920 19 20 25 64 1924 4 13 12 29 1928 7 6 12 25 1932 9 5 9 23 1936 6 5 9 20 1948 16 11 17 44 1952 12 13 10 35 1956 8 5 6 19 1960 1 2 3 6 1964 2 2 4 8 1968 2 1 1 4 1972 4 6 6 16 1976 4 1 0 5 1980 3 3 6 12 1984 2 11 6 19 1988 0 4 7 11 1992 1 7 4 12 1996 2 4 2 8 2000 4 5 3 12 2004 4 2 1 7 2008 0 4 1 5 2012 1 4 3 8 Yhteensä 143 164 176 483 == Ruotsin mitalit talviolympialaisissa == Vuosi Kulta Hopea Pronssi Yhteensä 1924 1 1 0 2 1928 2 2 1 5 1932 1 2 0 3 1936 2 2 3 7 1948 4 3 3 10 1952 0 0 4 4 1956 2 4 4 10 1960 3 2 2 7 1964 3 3 1 7 1968 3 2 3 8 1972 1 1 2 4 1976 0 0 2 4 1980 3 0 1 4 1984 4 2 2 8 1988 4 0 2 6 1992 1 0 3 4 1994 2 1 0 3 1998 0 2 1 3 2002 0 2 5 7 2006 7 2 5 14 2010 5 2 4 11 2014 2 7 6 15 Yhteensä 50 40 54 144 == Lähteet == * === Viitteet === == Aiheesta muualla == *Ruotsi Kansainvälisen olympiakomitean sivustolla *Ruotsin olympiakomitean sivusto *
Dionisio Guillermo García Ibáñez

Dionisio Guillermo García Ibáñez (s. 31. tammikuuta 1945 Guantánamo) on kuubalainen roomalaiskatolinen arkkipiispa. Hän sai pappisvihkimyksensä 8. heinäkuuta 1985.Catholic-Hierarchy.org: Archbishop Dionisio Guillermo García Ibáñez 9\. joulukuuta 1995 perustettiin Santisimo Salvador de Bayamo y Manzanillon hiippakunta, jonka ensimmäiseksi piispaksi García Ibáñez tuli nimitetyksi.Catholic-Hierarchy.org: Diocese of Santisimo Salvador de Bayamo y Manzanillo Hänet vihittiin piispaksi 27. tammikuuta 1996. Pääkonsekraattorina toimi hänet aiemmin papiksikin vihkinyt Pedro Claro Meurice Estiu, jota avustivat Carlos Jesús Patricio Baladrón Valdés ja José Siro González Bacallao. 10\. helmikuuta 2007 García Ibáñez nimitettiin Santiago de Cuban arkkipiispaksi, jona häntä aiemmin oli toiminut Meurice Estiu.Catholic- Hierarchy.org: Archdiocese of Santiago de Cuba García Ibáñez asetettiin virkaan 24. helmikuuta. == Lähteet == Luokka:Kuubalaiset papit Luokka:Katoliset arkkipiispat Luokka:Vuonna 1945 syntyneet Luokka:Elävät henkilöt
Jälleen soittaa Dallapé

Jälleen soittaa Dallapé on vuonna 2010 ilmestynyt Dallapé-orkesterin albumi. == Kappaleet == Kaikissa kappaleissa solistina Sami Saari, ellei toisin mainittu. # # # # # # # # # # # # # # == Lähteet == Luokka:Vuoden 2010 albumit Luokka:Dallapén albumit
Näin hänen kuolevan

Näin hänen kuolevan (The Robe) on Henry Kosterin ohjaama yhdysvaltalainen elokuva vuodelta 1953. Elokuva pohjautuu Lloyd C. Douglasin samannimiseen romaaniin, ja se oli ensimmäinen CinemaScope-elokuva. Elokuva palkittiin Oscarilla parhaasta värielokuvan lavastuksesta (Walter M. Scott, Paul S. Fox, George W. Davis ja Lyle R. Wheeler) ja parhaasta värielokuvan puvustuksesta (Emile Santiago ja Charles LeMaire). == Juoni == Elokuvan pääroolin roomalaisena tribuunina Marcellus Galliona näyttelee Richard Burton, jonka Pontius Pilatus (Richard Boone) määrää valvomaan Jeesuksen ristiinnaulitsemista. Gallio voittaa noppapelissä Jeesuksen viitan, jonka vaikutus muuttaa hänet lopulta kristityksi. == Näyttelijät == == Lähteet == Luokka:Vuoden 1953 yhdysvaltalaiset elokuvat Luokka:Raamattuun pohjautuvat elokuvat Luokka:Henry Kosterin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Parhaan puvustuksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat
Soittajan sussu

Soittajan sussu on vuonna 2011 ilmestynyt Dallapé-orkesterin albumi. == Kappaleet == # (solisteina Juha Hostikka & Sami Saari) # (solistina Juha Hostikka) # (solistina Sami Saari) # (solistina Juha Hostikka) # (instrumentaalisolistina Arttu Takalo) # (solistina Dallapé-trio Juha Hostikka, Marzi Nyman & Sami Saari) # (solistina Juha Hostikka) # (solistina Sami Saari) # (instrumentaalisolistina Niko Kumpuvaara) # (solistina Maria Ylipää) # (solistina Sami Saari) # (solistina Juha Hostikka) # (solisteina Dallapé-trio Juha Hostikka, Marzi Nyman & Sami Saari)Kärki 2015, s. 55 # (solistina Sami Saari) # (solistina Juha Hostikka) == Lähteet == Luokka:Vuoden 2011 albumit Luokka:Dallapén albumit
Rhona Robertson

Rhona Susan Robertson (s. 19. heinäkuuta 1970 Auckland) on uusiseelantilainen entinen sulkapalloilija. Robertson osallistui olympialaisiin ensimmäistä kertaa Barcelonassa 1992. Hän pääsi tuolloin kaksinpelissä toiselle kierrokselle saakka, mutta putosi nelinpelissä Tammy Jenkinsin kanssa ensimmäisen ottelun jälkeen. Robertson sai vuonna 1994 kaksinpelistä pronssia Kansainyhteisön kisoissa jaetulla sijalla Australian Song Yangin kanssa. Hän osallistui jälleen olympialaisiin Atlantan kisoissa 1996, joissa hän putosi toisella kierroksella sekä kaksin- että nelinpelissä. Robertson voitti toisen Kansainyhteisön kisojen pronssimitalinsa nelinpelissä Kuala Lumpurissa 1998, jossa hän pelasi Jenkinsin kanssa. Hän pelasi vielä MM-kilpailuissa 2001, joissa hän hävisi ensimmäisen ottelunsa sekä kaksinpelissä, nelinpelissä että sekanelinpelissä. == Lähteet == Luokka:Uusiseelantilaiset sulkapalloilijat Luokka:Vuonna 1970 syntyneet Luokka:Elävät henkilöt
Gerard (Yorkin arkkipiispa)

Gerard (k. 21. toukokuuta 1108) oli Englannin lordikansleri 1085–1092 ja Yorkin arkkipiispa vuosina 1100–1108. Ennen kuin hän saattoi ottaa vastaan Herefordin piispan viran vuonna 1096, hänet oli vihittävä diakoniksi ja papiksi. Pian Henrik I:n valtaanastumisen jälkeen hänet nimitettiin Yorkin arkkipiispaksi ja joutui sittemmin osalliseksi pitkään jatkuneeseen kiistaan keskinäisestä arvojärjestyksestä Canterburyn kanssa. ==Tausta== Gerard oli Winchesterin piispa Walkelinin ja Elyn luostarin apotin Simeonin veljenpoika. Hänen tiedetään olleen kanttori ja vuodesta 1091 arkkidiakoni Rouenin tuomiokirkossa. Englannin kuningas Vilhelm Punainen lähetti hänet vuonna 1095 Roomaan neuvottelemaan paavi Urbanus II:n kanssa koskien Anselm Canterburylaisen palliumia. ==Kuolema ja jälkimaine== Gerard suositteli ainakin yhdelle papilleen heprean opiskelua, joka ei ollut tuohon aikaan yleistä. Hän tutki astrologiaa, minkä vuoksi häntä syytettiin noituuden harjoittamisesta. Näiden huhujen vuoksi häntä kieltäydyttiin hautaamasta Yorkin tuomiokirkkoon. Hän kuoli Southwellissa 21. toukokuuta 1108. == Lähteet == Luokka:Herefordin piispat Luokka:Yorkin arkkipiispat Luokka:Syntymävuosi tuntematon Luokka:Vuonna 1108 kuolleet
Jim Ronny Andersen

Jim Ronny Andersen (s. 4. toukokuuta 1975 Songdalen) on norjalainen entinen sulkapalloilija. Hän edusti seuratasolla tanskalaista Kastrup KMB Københavnia. Andersen putosi MM-kilpailuissa 2003 kaksinpelissä heti ensimmäisellä kierroksella hävittyään espanjalaiselle Sergio Llopisille. Hän pääsi vuoden 2004 EM-kisoissa neljännelle kierrokselle, mutta hävisi tuolloin suoraan kahdessa erässä Peter Gadelle, joka voitti lopulta koko turnauksen. Andersen osallistui samana vuonna myös Ateenan olympialaisiin, joissa hän peittosi ensimmäisellä kierroksella Guatemalan Pedro Yangin, mutta hävisi toisessa ottelussaan Sony Dwi Kuncorolle, joka sai kisoista pronssia. Andersen pelasi MM-kisoissa vielä vuonna 2005, jolloin hän hävisi ensimmäisen ottelunsa eteläkorealaiselle Lee Hyun-Iille. == Lähteet == Luokka:Norjalaiset sulkapalloilijat Luokka:Vuonna 1975 syntyneet Luokka:Elävät henkilöt
David Ruffin

Davis Eli "David" Ruffin (18. tammikuuta 1941 – 1. kesäkuuta 1991) oli yhdysvaltalainen soul-laulaja ja muusikko, joka tunnetaan parhaiten The Temptations -yhtyeen paasolistina vuosilta 1964–1968. Ruffin pääsi Rock and Roll Hall of Fameen vuonna 1989. == Diskografia == David Ruffin Vuosi Albumi Listasijoitus U.S. 200 U.S. R&B; 1969 My Whole World Ended 31 1 Feelin' Good 148 9 1971 David -- -- 1973 David Ruffin 160 34 1974 Me 'N Rock 'N Roll Are Here To Stay -- 37 1975 Who I Am 31 5 1976 Everything's Coming Up Love 51 16 1977 In My Stride -- 36 1979 So Soon We Change -- 19 1980 Gentleman Ruffin -- 66 The Ruffin Brothers Vuosi Albumi Listasijoitus U.S. 200 U.S. R&B; 1970 I Am My Brother's Keeper 178 15 Ruffin & Kendrick Vuosi Albumi Listasijoitus U.S. 200 U.S. R&B; 1988 Ruffin & Kendrick -- 60 Luokka:Yhdysvaltalaiset gospellaulajat Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Rock and Roll Hall of Fame Luokka:Vuonna 1941 syntyneet Luokka:Vuonna 1991 kuolleet
Zheng Zhi

Zheng Zhi (, s. 20. elokuuta 1980 Shenyang, Liaoning) on kiinalainen jalkapalloilija, joka edustaa kiinalaista Guangzhou Evergrandea. Hän aloitti uransa puolustajana, mutta siirtyi keskikenttäpelaajaksi. Siirto Shandong Lunengiin edisti Zhengin uraa ja hänestä tuli myöhemmin Kiinan maajoukkueen kapteeni, mikä johti siirtoihin Charlton Athleticiin ja Celticiin. ==Seuraura== ===Kiina=== Vuonna 1999 Zhengin seura Liaoning Chuangye oli kriisissä ja siltä estettiin kaikki pelaajasiirrot ja seuran toiminnat. Oltuaan vuoden pelaamatta ammattilaisjalkapalloa hän siirtyi Shenzhen Jianlibaoon, jossa hän pelasi pelintekijänä. ===Charlton Athletic=== 29\. joulukuuta 2006 Zheng siirtyi loppukauden ja option kattavalla sopimuksella englantilaiseen Charlton Athleticiin. Hän oli uuden valmentajan Alan Pardewin ensimmäinen virallinen hankinta seurassa. Zheng oli tätä ennen ollut seuran testattavana vanhan valmentajan Les Reedin alaisuudessa. Hän debytoi Englannin valioliigassa Manchester Unitedia vastaan Old Traffordilla, kun hän korvasi loukkaantuneen Amdy Fayen. Zheng teki ensimmäisen maalinsa seuralle 18. maaliskuuta 2007 Newcastle Unitedia vastaan. Zheng palasi vanhaan seuraansa Shandong Lunengiin kauden 2006–2007 päätyttyä. Hän kuitenkin palasi Charltoniin elokuussa 2007 pysyvällä sopimuksella. Kahden vuoden sopimus oli arvoltaan kaksi miljoonaa puntaa. Maaliskuussa 2008 jalkapallolehti FourFourTwo äänesti hänet viidenneksi parhaaksi pelaajaksi Football Leaguessa. Zheng teki Mestaruussarjassa kaudella seitsemän maalia. Hänen lopullinen teränsä oli kateissa kauden toisella puoliskolla Kiinan maajoukkuekutsujen vuoksi. Kesällä 2008 Zheng yhdistettiin siirtohuhuissa vahvasti West Bromwich Albioniin. 8\. heinäkuuta 2009 Zheng jätti Charltonin, kun seura putosi Ykkösliigaan. ===Celtic=== 1\. syyskuuta 2009 Zhengista tuli toinen kiinalaispelaaja Du Wein ohella, joka on pelannut Celticissä, kun hän teki seuran kanssa kaksivuotisen sopimuksen. Valmentaja Tony Mowbray paljasti olleensa kauan kiinnostunut pelaajasta ja iloinen hankinnasta. Zheng ei ollut pelikypyinen Eurooppa-liigassa, koska hänen siirtonsa ei tullut ajoissa. Hän debytoi seurassa 4. lokakuuta 2009 derbyssä Rangersia vastaan. Hän hankki ottelussa joukkueelleen voiton tuoneen rangaistuspotkun. Hän teki ensimmäisen maalinsa seuralle Skotlannin valioliigassa 8. toukokuuta 2010 Heart of Midlothiania vastaan. 1. heinäkuuta Celtic purki Zhengin sopimuksen. ===Paluu Kiinaan=== 28\. kesäkuuta 2010 Zheng palasi Kiinaan ja siirtyi ilmaisella siirrolla Guangzhou Evergrandeen. Hän teki seurassa kaudella 2010 viisi maalia 11 ottelussa. Zhengistä tehtiin seuran kapteeni kaudeksi 2011 Li Zhihain jätettyä seuran. ==Saavutukset== * Shenzhen Jianlibao ** Kiinan Superliiga: 2004 * Shandong Luneng ** Kiinan Superliiga: 2006 ** FA Cup: 2006 * Guangzhou Evergrande ** A-liiga: 2010 *Kiina ** Itä-Aasian maailmanmestaruus: 2005 Henkilökohtaiset *Kiinan Superliigan paras pelaaja: 2002, 2006 *Aasian- maailmanmestaruuskilpailujen tähdistökentällisessä2004 ==Lähteet== Luokka:Kiinalaiset jalkapalloilijat Luokka:Vuonna 1980 syntyneet Luokka:Elävät henkilöt
Ulappavalokalat

Ulappavalokalat (Neoscopelidae) on valokaloihin kuuluva kalaheimo. Heimon lajeja tavataan kaikista valtameristä. ==Lajit ja anatomia== Ulappavalokaloja elää kuusi lajia, jotka jaetaan kolmeen sukuun. Lajeihin kuuluu muun muassa suomuvalokala (Neoscopelus macrolepidotus). Ulappavalokalat ovat melko pieniä ja kooltaan 15-30 cm. Ruumiinrakenteeltaan ne ovat hoikkia. Heimon lajit eroavat valokalojen heimon (Myctophidae) lajeista lyhyemmän ja taaempana sijaitsevan peräevän ja päästä puuttuvien valoelimien perusteella. Neoscopelus-suvun lajeilla on vatsassa kolme riviä valoelimiä. Valokalojen tavoin lajeilla on rasvaevä. Silmät ovat ulappavalokaloilla suuret tai keskikokoiset ja suomut ovat suuret, Solivomer-suvun lajeilla sahalaitaiset. Suu sijaitsee kuonon päässä ja on suuri, hampaat ovat pienet. Scopelengys- suvun laijeilla ei ole uimarakkoa, muilla on. ==Levinneisyys== Ulappavalokaloja tavataan Atlantin, Intian valtameren ja Tyynenmeren alueilta trooppisista ja subtrooppisista vesistä. Ulappavalokalalajit elävät syvissä vesissä noin 500-1 000 metrin syvyydessä veden pinnasta. ==Lähteet== Luokka:Valokalat
Jerdoninpalmunäätä

Jerdoninpalmunäätä (Paradoxurus jerdoni) on intialainen sivettieläin. Sitä on tavattu vain Länsi-Ghatien vuoristossa, mutta koska se on metsässä elävä yöeläin, sen elintavoista ja levinneisyydestä tiedetään varsin vähän. Lajin suomenkieliseksi nimeksi on ehdotettu intianmusankia.Paradoxurus jerdoni Nisäkäsnimistötoimikunnan ehdotus Jerdoninpalmunäätä syö marjoja ja hedelmiä, näiden puutteessa myös pieniä ötököitä. Se on tärkeä laji Länsi-Ghatien sademetsien monimuotoisuudelle, koska se levittää syömiensä marjojen ja hedelmien siemeniä.Diet and fruit choice of the brown palm civet Paradoxurus jerdoni, a viverrid endemic to the Western Ghats rainforest, India Tropical Conservation Science Vol.3 (3):282-300, 2010 == Lähteet == Luokka:Sivettieläimet
Anitškovin silta

Anitškovin silta () on Fontanka-joen ylittävä silta Pietarin kaupungissa Venäjällä. Kaupungin pääkatu Nevski prospekt ylittää joen tätä siltaa pitkin. Alkuperäinen puusilta valmistui vuonna 1716. Nykyistä siltaa alettiin rakentaa vuonna 1841, ja se valmistui vuonna 1842. Silta restauroitiin vuosina 1906–1908. Sen kokonaispituus on 54,6 metriä. Sillan hevospatsaat, jotka ovat kaupungin tunnetuimpia maamerkkejä, on veistänyt kuvanveistäjä Peter Clodt von Jürgensburg. ==Lähteet== ==Aiheesta muualla== * Аничков мост bestbridge.net *Аничков мост Sankt-Peterburg Entsiklopedija Luokka:Pietarin sillat Luokka:Kivisillat Luokka:Venäjän tieliikennesillat
Boris Stenin

Boris Andrianovitš Stenin (, 17. tammikuuta 1935 Sverdlovsk – 18. tammikuuta 2001 Moskova) oli Neuvostoliittoa edustanut pikaluistelun maailmanmestari ja olympiamitalisti.Arponen, ym., s. 546Sports Reference LLC Stenin voitti yleisluistelun maailmanmestaruuden Davosissa vuonna 1960 ja saavutti samana vuonna hopeaa yleisluistelun EM-kilpailuissa sekä pronssia päämatkallaan 1 500 metrillä Squaw Valleyn olympialaisissa. Vuonna 1962 hän saavutti vielä EM- pronssia. MM-kilpailuissa hän sijoittui viidenneksi vuonna 1961 ja neljänneksi vuonna 1962. Boris Steninin puoliso Valentina Stenina oli pikaluistelun kaksinkertainen olympiamitalisti ja kolminkertainen maailmanmestari. == Henkilökohtaiset ennätykset == * 500 metriä: 40,7 * 1 500 metriä: 2.07,7 * 5 000 metriä: 7.53,0 * 10 000 metriä: 16.45,3 == Lähteet == * * === Viitteet === Luokka:Neuvostoliittolaiset pikaluistelijat Luokka:Neuvostoliittolaiset olympiamitalistit Luokka:Vuonna 1935 syntyneet Luokka:Vuonna 2001 kuolleet
Henk van der Grift

Henk van der Grift (s. 25. helmikuuta 1935 Breukelen) on alankomaalainen pikaluistelun maailmanmestari, joka oli lajissaan maailman huippuja kahden talven ajan 1960-luvun alussa.Arponen, ym., s. 549–550 Van der Grift sijoittui Squaw Valleyn olympialaisissa 1960 kymmenenneksi 500 metrillä.Sports Reference LLC Samana vuonna Davosin MM-kilpailuissa hän sijoittui yhteispisteissä 11:nneksi. Vuonna 1961 hän voitti maailmanmestaruuden 0,16 pisteen erolla neuvostoliittolaiseen Viktor Kositškiniin; yksittäisillä matkoilla hän oli 1 500 metrillä nopein, 500 metrillä toinen, 10 000 metrillä kolmas sekä 5 000 metrillä kahdestoista. Saman vuoden EM-kilpailuissa hän saavutti hopeaa. Vuonna 1962 hän sijoittui MM-kisoissa Kositškinin takana hopealle sekä EM- kisoissa neljänneksi. Seuraavana talvena hän ei enää menestynyt arvokilpailuissa ja lopetti uransa. Huippuvuosinaan van der Grift asui talvet Norjassa, jossa hän työskenteli autonasentajana. == Henkilökohtaiset ennätykset == * 500 metriä: 41,0 * 1 000 metriä: 1.30,7 * 5 000 metriä: 8.11,8 * 10 000 metriä: 16.53,6 == Lähteet == * * === Viitteet === == Aiheesta muualla == Luokka:Alankomaalaiset pikaluistelijat Luokka:Vuonna 1935 syntyneet Luokka:Elävät henkilöt
Ussurin rajavälikohtaus

Ussurin rajavälikohtaus () oli Neuvostoliiton ja Kiinan kansantasavallan välinen sotilaallinen selkkaus valtioiden rajan muodostavalla Ussurijoella maaliskuussa 1969. Se liittyi laajempaan, seitsemän kuukautta kestäneeseen rajaselkkausten sarjaan kaukoidässä, kylmän sodan aikaisena Kiinan ja Neuvostoliiton välirikon kautena. Selkkaukseen liittyi aikanaan uhka paljon suuremmasta sotilaallisesta konfliktista. Rajakiista sovittiin lopullisesti vasta paljon Neuvostoliiton hajoamisen jälkeen, vuonna 2004. Ennen konflikteja Kiinan ja Neuvostoliiton rajajokien saaret olivat pääsääntöisesti Neuvostoliiton hallinnassa, vaikka kansainvälisen käytännön mukaan raja yleensä kulkee joen navigoitavaa keskilinjaa seuraten. Kiinan vahvistuessa tämä johti välien kärjistymiseen. Neuvostoliitolla oli 1960-luvulla Kiinan raja-alueella 658 000 sotilasta ja Kiinalla 814 000. Vakavimmat yhteenotot tapahtuivat maaliskuussa 1969 neuvostoliittolaisten hallussaan pitämällä Ussurijoen Damanski-saarella (; ; ), kun kiinalaiset 2. maaliskuuta 1969 hyökkäsivät neuvostoliittolaisen rajapartion kimppuun, jolloin 31 neuvostosotilasta kaatui ja 94 haavoittui. Neuvostoliittolaiset vastasivat pommittamalla kiinalaisia joukkoja joen vastarannalla Mantšuriassa ja rynnäköimällä Damanskin saarelle. Neuvostoliitto siirsi saarelle neljä tuolloin sotasalaisuutena pidettyä panssarivaunua, laihoin seurauksin. Veristen operaatioiden jälkeen molemmat osapuolet vetäytyivät saarelta 15. maaliskuuta. Neuvostoarvioiden mukaan kokonaistappiot olivat 60 neuvostoliittolaista ja 800 kiinalaista kaatunutta tai haavoittunutta. Kiina ilmoitti vain vähäisistä tappioista. Elokuussa rajakahakat jatkuivat lännempänä Sinkiangissa. Tilanne kiristyi, ja Neuvostoliitto alkoi suunnitella ennalta ehkäisevää ydiniskua Kiinaa vastaan. Tilanne rauhoittui, kun Neuvostoliiton pääministeri Aleksei Kosygin vieraili Pekingissä paluumatkalla Ho Tši Minhin hautajaisista Hanoista syyskuussa. Kiinalaiset siirtyivät tämän jälkeen saarelle ilman vastarintaa. Tästä huolimatta kumpikin osapuoli ylläpiti korostettua sotilaallista valmiutta alueella. Neuvostoliiton purkauduttua 1991 sovittiin, että Damanskin saari kuuluu Kiinalle. Vuonna 1995 sovittiin rajansiirrosta 54 kilometrin jokijaksolla, mutta kolmen saaren hallinta pohjoisempana Amurin ja Argunin varrella jäi avoimeksi; tästä sovittiin 14. lokakuuta 2004, jolloin Ussurin kysymys tuli lopullisesti ratkaistuksi. Kiina sai Tarabovin (Jinlong) saaren ja puolet Ussurin (Heixiazi) saaresta Habarovskin läheltä. Venäjän valtakunnanduuma ratifioi sopimuksen 27. huhtikuuta 2005 ja Kiinan kansalliskongressin pysyvä komitea 20. toukokuuta 2005. Vuonna 2023 Kiina alkoi yksipuolisesti merkitä karttoihinsa suurempaa aluetta kiistellystä alueesta. == Lähteet == == Aiheesta muualla == *Sino-Soviet Border Conflict 1969: U.S:Reactions *Sino- Soviet Relations China: a country study. US Library of Congress, 1987 Luokka:1969 Luokka:Kiinan kansantasavallan historia Luokka:Neuvostoliiton historia Luokka:Kylmä sota Luokka:Kiinan ja Venäjän raja
Azerbaidžan (Iran)

Azerbaidžan on historiallinen maakunta Iranin luoteisosassa. Azerit käyttävät siitä usein nimitystä Etelä-Azerbaidžan. Hallinnollisesti alue jakautuu Itä- Azerbaidžanin, Länsi-Azerbaidžanin ja Ardabīlin maakuntiin, joissa on yhteensä 7,1 miljoonaa asukasta (vuonna 1996). Alueen pääväestön muodostavat Keski- Aasiasta 1000-luvun alussa saapuneet azerit sekä kurdit. Azerit ovat etupäässä šiialaisia ja kurdit sunnimuslimeja. Historiallinen Azerbaidžan jaettiin Venäjän ja Iranin kesken Gulistanin ja Turkmantšain rauhansopimuksilla vuosina 1813 ja 1828. Venäjään ja myöhemmin Neuvostoliittoon kuulunut Araksjoen pohjoispuolinen alue muodostaa nykyään itsenäisen Azerbaidžanin tasavallan. Iranin Azerbaidžan on tärkeä maatalousalue, jossa kasvatetaan vehnää, ohraa, tupakkaa ja puuvillaa. Suurin kaupunki ja teollisuuskeskus on Täbriz. Kaivosteollisuus tuottaa kuparia, arsenikkia, kivihiiltä ja suolaa. 1900-luvulla Iranin Azerbaidžanissa oli useita itsehallintoa vaatineita liikkeitä. Azerbaidžanin kriisin aikana vuonna 1945 se julistettiin Neuvostoliiton tukemaksi autonomiseksi tasavallaksi. Iranin valtion asettamista rajoituksista huolimatta paikallinen identiteetti on vahva, mutta samalla alueen azerit kokevat itsensä myös iranilaisiksi. == Lähteet == == Aiheesta muualla == * Encyclopædia Iranica: Azerbaijan Luokka:Iranin maantiede Luokka:Azerbaidžanin historia
Lorena Blanco

Lorena Blanco (s. 22. heinäkuuta 1977) on perulainen entinen sulkapalloilija. Blanco osallistui MM-kisoissa 2001 nelinpeliin ja sekanelinpeliin, mutta putosi molemmissa ensimmäisellä kierroksella. Hän pelasi vuoden 2003 kisoissa kaksinpelissä, mutta hävisi jälleen ensimmäisen ottelunsa. Blanco voitti saman vuoden Pan-Amerikan kisoissa pronssia sekä kaksinpelistä että nelinpelistä, jossa hän oli Valeria Riveron pari. Hän osallistui Ateenan olympialaisissa 2004 kaksinpeliin, jossa hän hävisi ensimmäisen ottelunsa Hongkongin Wang Chenille. == Lähteet == Luokka:Perulaiset sulkapalloilijat Luokka:Vuonna 1977 syntyneet Luokka:Elävät henkilöt
Azerbaidžanin kriisi

Azerbaidžanin kriisi oli kylmän sodan alkuun liittyvä konflikti Neuvostoliiton ja Iranin välillä. Toisen maailmansodan aikana Neuvostoliitto ja Britannia olivat miehittäneet Iranin turvatakseen maiden välisen huoltoreitin ja Iranin öljyvarojen hallinnan. Myöhemmin myös Yhdysvallat lähetti sotilaita Iraniin. Maiden välisen sopimuksen mukaan niiden tuli vetää joukkonsa pois Iranista viimeistään kuuden kuukauden kuluttua sodan loppumisesta. Sodan päätyttyä Neuvostoliitto jatkoi Iraniin kuuluvan Azerbaidžanin miehittämistä. Neuvostojoukkojen tukema Azerbaidžanin demokraattinen puolue otti alueella vallan käsiinsä ja perusti joulukuussa 1945 hallituksen Täbriziin. Vastaavanlainen hallitus perustettiin Azerbaidžanin kurdialueen keskukseen Mahabadiin. Teheranissa pelättiin, että Neuvostoliitto haluaa erottaa alueen Iranista ja liittää sen Azerbaidžanin neuvostotasavaltaan. Yhdysvaltojen tukema Iranin hallitus vei asian Yhdistyneiden kansakuntien turvallisuusneuvoston käsiteltäväksi. Pääministeri Ahmad Qavan neuvotteli sopimuksen neuvostojoukkojen vetäytymisestä toukokuuhun 1946 mennessä. Samalla Iran lupautui vetämään kysymyksen pois turvallisuusneuvostosta, neuvottelemaan Azerbaidžanin hallituksen kanssa ja harkitsemaan neuvostoliittolais- iranilaisen yhteisyrityksen perustamista maan pohjoisosien öljyvarojen hyödyntämiseksi. Neuvostojoukkojen vetäydyttyä Iran kävi ensin neuvotteluja Azerbaidžanin hallituksen kanssa, mutta miehitti alueen joulukuussa 1946. Autonomiaa vaatineet azeri- ja kurdiliikkeet tukahdutettiin. Kesäkuussa 1947 Iranin uusi parlamentti hylkäsi ajatuksen yhteisen öljy-yhtiön perustamisesta. Azerbaidžanin kriisiä on pidetty yhtenä kylmän sodan merkkipaaluista, joka sai Yhdysvallat näkemään Neuvostoliiton uutena strategisena vihollisena. Iranissa se herätti myötätuntoa Yhdysvaltoja kohtaan. Azerbaidžanissa Iranin hallituksen rankaisutoimet johtivat yhteiskunnallisten uudistusten mitätöintiin ja 15 000 demokratialiikkeen aktivistin tuhoamiseen. ==Lähteet== Luokka:Kansainväliset kriisit Luokka:Iranin historia Luokka:Neuvostoliiton historia Luokka:Kylmä sota Luokka:Iranin keisarikunta Luokka:Azerbaidžanin historia
Jonny Nilsson

Jonny Nilsson (9. helmikuuta 1943 Filipstad – 22. kesäkuuta 2022 Hindås) oli ruotsalainen pikaluistelun olympiavoittaja ja maailmanmestari, joka oli lajissaan maailman huippuja 1960-luvun puolivälissä.Arponen, ym., s. 535–536 Nilsson sijoittui 19-vuotiaana vuonna 1962 MM-kilpailujen yhteispisteissä kymmenenneksi oltuaan 10 000 metrillä nopein. EM-kilpailuissa hän sijoittui 15:nneksi. Vuonna 1963 hän voitti Karuizawassa maailmanmestaruuden tehtyään uuden maailmanennätyksen 5 000 metrillä (7.34,3), 10 000 metrillä (15.33,0) ja yhteispisteissä (178,440). Saman vuoden EM-kilpailuissa hän sijoittui seitsemänneksi. Vuoden 1963 saavutusten perusteella Jonny Nilsson sai Svenska Dagbladetin kultamitalin. Samoin hänet valittiin vuoden 1964 Pohjolan parhaaksi urheilijaksi. Menestysvuodestaan Nilsson kirjoitti kirjan Sikta mot stjärnorna. Asevelvollisuuden aikana hän voitti sotilasviisiottelun vuonna 1964. Innsbruckin olympialaisissa 1964 Nilsson voitti 10 000 metrillä kultaa 15,9 sekunnin erolla hopeamitalisti Fred Anton Maieriin ja sijoittui 5 000 metrillä kuudenneksi. Vuoden 1964 MM-kilpailuissa hän keskeytti sairastumisen vuoksi ja EM-kilpailuissa sijoittui kymmenenneksi. Vuonna 1965 hän oli MM- kisoissa neljäs ja EM-kisoissa yhdestoista. Vuonna 1966 hän saavutti MM- pronssia ja sijoittui EM-kisoissa neljänneksi. Grenoblen olympialaisissa 1968 Nilsson sijoittui 5 000 metrillä seitsemänneksi ja 10 000 metrillä kuudenneksi.Olympedia Olympiavuoden 1968 jälkeen hän päättikin uransa. Uransa loppuvaiheessa Nilssonilla oli sen ajan kuuluisana henkilönä mahdollisuus saada oma TV-ohjelma ”Jonnys hörna”, jota hän teki vuosina 1966–1968. Vuonna 1970 pikaluistelijat muodostivat oman ammattilaissarjansa, joka oli käynnissä vuosina 1972–1974 kaatuen kuitenkin taloudellisiin ongelmiin. Jonny Nilsson oli mukana kyseisen ammattilaisliiton järjestelyissä. Vuonna 2009 pidetyssä Euroopan parlamentin vaaleissa Jonny Nilsson oli kristillisdemokraattien ehdokkaana. Valsedel till Europaparlamentsvalet Hän oli kristillisdemokraattien ehdokkaana myös vuoden 2010 valtiopäivävaaleissa. Kummassakaan vaalissa hänen ei onnistunut päästä läpi. == Henkilökohtaiset ennätykset == * 500 metriä: 42,2 * 1 500 metriä: 2.08,2 * 3 000 metriä: 4.27,6 * 5 000 metriä: 7.32,9 * 10 000 metriä: 15.33,0 == Tunnustukset == *Oscar Mathisen -palkinto vuonna 1962 *Svenska Dagbladetin kultamitali 1963 == Lähteet == * * * === Viitteet === Luokka:Ruotsalaiset pikaluistelijat Luokka:Ruotsalaiset olympiavoittajat Luokka:Vuonna 1943 syntyneet Luokka:Vuonna 2022 kuolleet
Prisoner (televisiosarja)

Prisoner (The Prisoner) on yhdysvaltalais-brittiläinen scifi-televisiosarja vuodelta 2009. Sarja perustuu vuoden 1967 televisiosarjaan Saarroksissa. Sarjan pääosissa ovat James Caviezel ja Ian McKellen. == Tuotanto == Prisoner on yhdysvaltalais-brittiläinen yhteistuotanto. Sitä tuotettiin kuusi jaksoa. Sarja kuvattiin Etelä-Afrikassa ja Namibiassa.Internet Movie Database - The Prisoner Sarja esitettiin ensimmäisen kerran Yhdysvalloissa AMC-kanavalla marraskuussa 2009. MTV3 alkoi esittää sarjaa Suomessa heinäkuussa 2011. Ian McKellen sai Primetime Emmy -ehdokkuuden roolistaan 2:na vuonna 2010. Sarja oli ehdolla parhaan kuvauksen Emmy-palkinnon voittajaksi. Prisoner on ollut ehdolla Saturn Award -palkinnon ja kahden Satellite Award -palkinnon voittajaksi.Internet Movie Database - The Prisoner - Awards == Tarina == Mies (James Caviezel) eroaa New Yorkissa toimivan suuryrityksen palveluksesta havaittuaan yrityksessä epäilyttävää toimintaa. Hieman tämän jälkeen hän herää aavikolla eikä muista miten on sinne joutunut. Hän päätyy eristettyyn aavikkoyhteisöön nimeltä Kylä. Kylässä häntä kutsutaan nimellä 6 ja hänelle väitetään, ettei mitään New Yorkia ja muuta maailmaa ole olemassakaan. Kylää hallitsevan miehen 2:n (Ian McKellen) mukaan muu maailma on vain 6:n kuvitelmaa. Suurin osa kyläläisistä uskoo näin, 6 epäilee, että heitä manipuloidaan ja pidetään pakolla eristyksessä. Tietämättä keneen voi luottaa 6 päättää selvittää totuuden ja paeta, vaikka se johtaa hänet ja muita hengenvaaraan.Internet Movie Database – The Prisoner - Episodes == Näyttelijät ja hahmot == Lähde: == Jaksot == : Nro Englanninkielinen nimi Suomenkielinen nimi Alkuperäinen esitys Esitetty Suomessa 1 Arrival Saapuminen 15. marraskuuta 2009 4. heinäkuuta 2011 2 Harmony Sopusointu 15. marraskuuta 2009 11. heinäkuuta 2011 3 Anvil Alasin 16. marraskuuta 2009 18. heinäkuuta 2011 4 Darling Sydänkäpynen 16. marraskuuta 2009 25. heinäkuuta 2011 5 Schizoid Seko 17. marraskuuta 2009 1. elokuuta 2011 6 Checkmate Shakkimatti 17. marraskuuta 2009 8. elokuuta 2011 Lähde: Telvis - Sarjaopas - Prisoner == Lähteet == == Aiheesta muualla == * Prisoner AMC:n sivuilla * Prisoner ITV:n sivuilla * Prisoner MTV3:n sivuilla * Luokka:2000-vuosikymmenen brittiläiset draamasarjat [[Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset scifi-sarjat Luokka:Brittiläiset scifi-sarjat Luokka:Minisarjat Luokka:ITV:n televisio-ohjelmat Luokka:AMC:n televisio-ohjelmat
Albert Houssiau

Albert Jean Charles Ghislain Houssiau (s. 2. marraskuuta 1924 Halle) on belgialainen roomalaiskatolinen piispa. Hän sai pappisvihkimyksensä 6. helmikuuta 1949. 17. maaliskuuta 1986 hänet nimitettiin Liègen hiippakunnan piispaksi, ja piispaksi vihkiminen seurasi 18. toukokuuta. Pääkonsekraattorina toimi Godfried Danneels, jota avustivat Guillaume Marie van Zuylen, Robert- Joseph Mathen, Jozef-Maria Heuschen ja Paul Van den Berghe.Catholic- Hierarchy.org: Bishop Albert Jean Charles Ghislain Houssiau Houssiau jäi eläkkeelle 9. toukokuuta 2001. == Lähteet == Luokka:Belgialaiset papit Luokka:Katoliset piispat Luokka:Yli satavuotiaiksi eläneet belgialaiset Luokka:Vuonna 1924 syntyneet Luokka:Elävät henkilöt
Azerbaidžan (täsmennyssivu)

Azerbaidžan tarkoittaa seuraavia asioita: * Azerbaidžan, valtio Taka- Kaukasiassa * Azerbaidžan, historiallinen maakunta Iranissa * Azerbaidžanin sosialistinen neuvostotasavalta, yksi Neuvostoliiton osatasavalloista * Itä- Azerbaidžan, hallintoalue Iranissa * Länsi-Azerbaidžan, hallintoalue Iranissa * Historiallinen Azerbaidžan Keski-Aasiassa. Käsittää nykyisen Azerbaidžanin tasavallan ja Iranin historiallisen Azerbaidžanin maakunnan
Marco Vasconcelos

Marco Paulo Pereira Vasconcelos (s. 7. marraskuuta 1971 Funchal) on portugalilainen entinen sulkapalloilija. Hän edusti seuratasolla Grupo Esportivo do Estreitoa ja União Desportiva de Santanaa. Vasconcelos osallistui olympialaisiin ensimmäistä kertaa Sydneyssä 2000, jolloin hän hävisi ensimmäisellä kierroksella ranskalaiselle Bertrand Gallet'lle erin 2-0. Hän hävisi ensimmäisessä ottelussaan myös Ateenan kisoissa 2004, joissa brittiläinen Richard Vaughan oli häntä parempi. Vasconcelos hävisi ensimmäisellä kierroksella myös MM-kisoissa 2007, joissa Chen Jin voitti hänet ja EM-kilpailuissa 2008, joissa Saksan Dieter Domke voitti hänet erin 21-19, 21-10. Hän pelasi vielä Pekingin olympialaisissa 2008, mutta putosi jälleen ensimmäisellä kierroksella. == Lähteet == Luokka:Portugalilaiset sulkapalloilijat Luokka:Vuonna 1971 syntyneet Luokka:Elävät henkilöt
Guillaume Marie van Zuylen

Guillaume Marie van Zuylen (4. tammikuuta 1910 – 2. huhtikuuta 2004) oli belgialainen roomalaiskatolinen piispa. Hän sai pappisvihkimyksensä 11. syyskuuta 1932 Liègen hiippakunnassa. 9. heinäkuuta 1951 hän sai nimityksen Liègen koadjuuttoripiispaksi ja Druasin titulaaripiispaksi. Hänet vihittiin piispaksi 8. syyskuuta Louis-Joseph Kerkhofsin toimiessa pääkonsekraattorina.Catholic-Hierarchy.org: Bishop Guillaume Marie van Zuylen Zuylenista tuli Liègen piispa 7. joulukuuta 1961, ja hän osallistui Vatikaanin toiseen kirkolliskokoukseen. Hän oli eläkkeellä vuodesta 1986. == Lähteet == Luokka:Belgialaiset papit Luokka:Katoliset piispat Luokka:Vuonna 1910 syntyneet Luokka:Vuonna 2004 kuolleet
Per Ivar Moe

Per Ivar Moe (s. 11. marraskuuta 1944 Ålesund)Sports Reference LLC on norjalainen pikaluistelun maailmanmestari ja olympiamitalisti.Arponen, ym., s. 534–535 Moe nousi kansainvälisesti tunnetuksi pikaluistelijaksi 18-vuotiaana vuonna 1963 saavuttaessaan EM-pronssia ja sijoittuessaan MM-kilpailuissa neljänneksi. Vuonna 1964 hän voitti Norjan-mestaruuden, saavutti EM-pronssia ja sijoittui MM-kisoissa viidenneksi. Innsbruckin olympialaisissa 1964 hän saavutti 5 000 metrillä hopeaa 0,2 sekuntia maanmiehelleen Knut Johannesenille hävinneenä sekä sijoittui 10 000 metrillä 13:nneksi. Vuonna 1965 Moe voitti Oslossa maailmanmestaruuden; yksittäisistä matkoista hän oli ensimmäinen 1 500 metrillä, neljäs 10 000 metrillä, viides 5 000 metrillä ja kymmenes 500 metrillä. Göteborgin EM-kilpailuissa hän saavutti hopeaa. Vuonna 1966 hän sijoittui MM-kilpailuissa kymmenenneksi ja kaatui EM-kilpailujen 5 000 metrillä. Hän lopetti kilpauransa 21-vuotiaana. __NOTOC__ == Henkilökohtaiset ennätykset == * 500 metriä: 41,6 * 1 500 metriä: 2.06,9 * 3 000 metriä: 4.31,8 * 5 000 metriä: 7.38,6 * 10 000 metriä: 15.47,8 == Lähteet == * * === Viitteet === == Aiheesta muualla == Luokka:Norjalaiset pikaluistelijat Luokka:Norjalaiset olympiamitalistit Luokka:Vuonna 1944 syntyneet Luokka:Elävät henkilöt
Vladimir Drinfeld

Vladimir Geršonovitš Drinfeld (, , s. 4. helmikuuta 1954) on ukrainalainen matemaatikko Chicagon yliopistossa. Hänen alaansa on lukuteoria. Drinfeld sai Fieldsin mitalin 4. helmikuuta 1990. == Lähteet == Luokka:Fieldsin mitalistit Luokka:Elävät henkilöt Luokka:Ukrainalaiset matemaatikot Luokka:Vuonna 1954 syntyneet
Dag Fornæss

Dag Fornæss (s. 30. kesäkuuta 1948 Hamar) on norjalainen pikaluistelun maailmanmestari.Arponen, ym., s. 516–517 Fornæss oli vuonna 1968 Norjan maajoukkueen ensimmäinen varamies MM-kilpailuissa ja EM-kilpailuissa eikä päässyt kilpailemaan myöskään Grenoblen olympialaisissa. Seuraavan vuoden tammikuussa hän voitti Norjan-mestaruuden ja Inzellissä Euroopan-mestaruuden sijoittuen matkakohtaisesti toiseksi 500 metrillä ja 10 000 metrillä, kolmanneksi 5 000 metrillä ja neljänneksi 1 500 metrillä. Cortina d'Ampezzossa hän luisteli 3 000 metrillä uransa ainoan maailmanennätyksen 4.17,4 ja voitti sitten Deventerissä maailmanmestaruuden (matkakohtaisesti toinen 500 metrillä ja 10 000 metrillä, kolmas 1 500 metrillä ja kahdeksas 5 000 metrillä). Vuonna 1970 Fornæss saavutti EM-hopeaa ja voitti Norjan-mestaruuden. Vuonna 1971 hän voitti Heerenveenissä sateisissa ja tuulisissa olosuhteissa toisen Euroopan- mestaruutensa oltuaan nopein 1 500 metrillä ja 5 000 metrillä, neljäs 10 000 metrillä ja seitsemäs 500 metrillä. Samana vuonna hän voitti kolmannen Norjan- mestaruutensa. Sapporon olympialaisissa 1972 hän sijoittui 13:nneksi 1 500 metrillä ja 10 000 metrillä.Sports Reference LLC == Henkilökohtaiset ennätykset == * 500 metriä: 39,1 * 1 000 metriä: 1.20,6 * 1 500 metriä: 2.01,98 * 3 000 metriä: 4.17,4 * 5 000 metriä: 7.20,6 * 10 000 metriä: 15.23,8 == Lähteet == * * === Viitteet === Luokka:Norjalaiset pikaluistelijat Luokka:Vuonna 1948 syntyneet Luokka:Elävät henkilöt
Johan Hahnsson

Johan Adrian Hahnsson (4. maaliskuuta 1834 Rauma – 20. huhtikuuta 1888 Hämeenlinna) oli suomalainen kielentutkija. Hahnssonin vanhemmat olivat raatimies Josef Hahnsson ja Katarina Sofia Rosenlew ja puoliso vuodesta 1864 ensimmäinen suomenkielinen naiskirjailija Theodolinda Hahnsson, o.s. Limón (1838–1919). Johan Hahnsson valmistui filosofian kandidaatiksi vuonna 1860 ja toimi sitten opettajana Vaasassa ja Kokkolassa ja vuodesta 1871 Hämeenlinnassa. Jouduttuaan lakkautuspalkalle vuonna 1878 hän keskittyi sanakirjatyöhön. Jo aiemmin, vuosien 1866 ja 1872 aikana, hän oli painattanut Suomi-kirjaan Eurajoen, Lapin, Rauman, Pyhämaan, Laitilan ja Uudenkirkon murteiden muoto-oppia koskevan tutkimuksen. Vuonna 1884 hän ryhtyi itse julkaisemaan Ruotsalais-suomalaista sanakirjaa, josta sai kuitenkin valmiiksi ennen kuolemaansa vain kaksi vihkoa. Aukusti Kallio ja Heikki Paasonen jatkoivat Hahnssonin aloittamaa työtä. == Lähteet == Luokka: Suomalaiset kielitieteilijät Luokka: Suomalaiset opettajat Luokka:Vuonna 1834 syntyneet Luokka:Vuonna 1888 kuolleet
Raataja

Raataja oli suomenkielinen yhteiskunnallinen viikkolehti, joka ilmestyi vuosina 1904–1910. Suomalaismielinen yhteiskunnallisia uudistuksia ajava nuorten ”kravattisosialistien” ryhmä perusti radikaalin Raataja-viikkolehden vuonna 1904. Lehden toimittajana ja myöhemmin päätoimittajana toimi Kyösti Wilkuna. Mukana lehden toimituksessa oli myös V. A. Koskenniemi, joka toimi aluksi vuoden verran lehden toimitussihteerinä ja myöhemmin kirjallisen osaston toimittajana. ==Lehden linja== Lehden linja määriteltiin seuraavanlaisesti lehden ensimmäisessä numerossa vuonna 1904. Perustaen toimintansa puhtaasti kansalliselle ja kansanwaltaiselle pohjalle tulee ”Raataja” selwittelemään, ja kotoisia oloja sekä asiain luonnollista kehitystä silmällä pitäen, ajamaan työwäenliikettä, raittius-, nais- ja siweellisyyskysymyksiä; osuustoimintaa ja kunnallista sosialismia; maatalouspoliittisia ja tilattoman wäestön aseman parantamispyrintöjä; nuorisoseuraliikettämme ja kaswatus kysymyksiä. Wielä tulee Raataja seuraamaan kauppaa ja teollisuutta, warsinkin kotimaista, sekä tekemään selkoa uusimmista wirtauksista kirjallisuuden, etenkin yhteiskunnallisen, tieteen ja taiteen wainiolla.Oulun kaupunginkirjasto-maakuntakirjasto , 2003, viitattu 10.11.2010 ==Lähteet== * Oulun kaupunginkirjasto-maakuntakirjasto 2003: V.A Koskenniemi lehtimies, Raatajan toimitussihteerinä * Kansalliskirjaston kokoelmat ===Viitteet=== Luokka:Ilmestymästä lakanneet suomalaiset aikakauslehdet
Aukusti Kallio

Aukusti Herman Kallio (5. helmikuuta 1858 Uusikaupunki – 9. huhtikuuta 1896 Helsinki) oli suomalainen sanakirjan tekijä. Kallion vanhemmat olivat merimies Herman Hellsten ja Augusta Katharina Bergman. Hän valmistui filosofian kandidaatiksi vuonna 1885 ja toimi samasta vuodesta alkaen opettajana Helsingin suomalaisessa tyttökoulussa sekä vuodesta 1887 koulun suomen ja ruotsin kielen kollegana. Ylioppilasaikana Kallio työskenteli Elias Lönnrotin apulaisena, kun Lönnrot laati suomalais-ruotsalaista sanakirjaa. Kallio toimitti itsenäisesti lisävihkon tähän sanakirjaan vuonna 1886. Toisen sanakirjan laatijan Johan Hahnssonin kuoltua Kallio jatkoi tämän aloittamaa suurta suomalais-ruotsalaista sanakirjaa, mutta hänkään ei kerinnyt saada sitä valmiiksi, vaan Heikki Paasonen toimitti sen viimeiset osat. Kallio julkaisi oppikirjat Finsk elementarbok I-III (1886) ja Suomen kielioppi (1890). Kallion puoliso vuodesta 1886 oli Elin Oihonna Waeneberg (k. 1927). == Lähteet == * Luokka: Suomalaiset kielitieteilijät Luokka: Vuonna 1858 syntyneet Luokka: Vuonna 1896 kuolleet
Göran Claeson

Göran Claeson (s. 4. maaliskuuta 1945) on ruotsalainen pikaluistelun maailmanmestari ja olympiamitalisti.Arponen, ym., s. 510–511 Claeson sijoittui vuonna 1968 Grenoblen olympialaisissa 1 500 metrin luistelussa 20:nneksi.Sports Reference LLC Hän nousi luistelumaailman huipulle vuonna 1969 saavuttamalla EM-pronssia ja MM-hopeaa sekä luistelemalla Inzellissä yhteispisteiden maailmanennätyksen 171,758. Seuraavana vuonna hän saavutti jälleen EM-pronssia ja sijoittui MM-kilpailuissa kuudenneksi. Vuonna 1971 hän oli EM-kilpailuissa neljäs ja saavutti MM-hopeaa. Vuonna 1972 hän sijoittui niin EM- kuin MM-kilpailuissakin seitsemänneksi. Samana vuonna Sapporon olympialaisissa hän saavutti 1 500 metrillä pronssia sekä sijoittui 5 000 metrillä neljänneksi ja 10 000 metrillä kuudenneksi. Vuonna 1973 useimpia kilpakumppaneitaan pidempi, 188-senttinen Claeson voitti Grenoblessa Euroopan- mestaruuden ja Deventerissä maailmanmestaruuden. Vuonna 1974 hän saavutti uransa viimeiset arvokisamitalit, EM-kultaa Eskilstunassa ja MM-pronssia Inzellissä. Vuonna 1975 hän voitti seitsemännen kerran Ruotsin yleisluistelumestaruuden. == Henkilökohtaiset ennätykset == * 500 metriä: 39,2 * 1 500 metriä: 1.21,0 * 1 500 metriä: 2.00,1 * 3 000 metriä: 4.17,47 * 5 000 metriä: 7.17,0 * 10 000 metriä: 15.18,7 == Lähteet == * * === Viitteet === == Aiheesta muualla == Luokka:Ruotsalaiset pikaluistelijat Luokka:Ruotsalaiset olympiamitalistit Luokka:Vuonna 1945 syntyneet Luokka:Elävät henkilöt
Going to Kansas City

Going to Kansas City on vuonna 1998 ensi-iltansa saanut elokuva. Elokuvan on ohjannut Pekka Mandart ja käsikirjoituksesta vastaa Mandartin lisäksi Tony McNabb. Elokuvasta ja sen tekemisestä on julkaistu kirja Going to Kansas City – Elokuva ja kuinka se tehtiin. Kirjan on toimittanut Pamela Mandart ja Mikko Aarne.Going to Kansas City – Elokuva ja kuinka se tehtiin Liken sivustolla Elokuva kertoo suomalaisesta opiskelijapoika Mikko Vihavaisesta (Mikko Nousiainen), joka lähtee vaihto-oppilaaksi Yhdysvaltoihin. Musiikillisesti lahjakkaan opiskelijan oli tarkoitus asua Kansas Cityn kaupungissa, mutta joutuikin pieneen maalaiskaupunkiin. Kaupungissa Mikko rakastuu kahvilassa työskentelvään Carlyyn (Melissa Galianos), mutta tytön seriffi-isä (Michael Ironside) ei ole innoissaan asiasta. Mikko lähtee ystävineen lähikaupunkiin juhlimaan. Porukka joutuu ampumavälikohtaukseen, joka johtaa kuolemantapaukseen. Mikko oli tapauksessa sivullinen, mutta väärinymmärryksen vuoksi sai syyt niskoilleen. Elokuvaa kuvattiin Suomessa sekä Kanadassa Montrealissa, Clarencevillessa ja Saint-Jean-sur-Richelieussa. Elokuvaa ei ole esitetty elokuvateattereissa Suomen ulkopuolella. Going to Kansas City oli poikkeuksellisen suuri suomalaiselokuva: yli neljäntoista miljoonan markan budjetti vastaa nykyrahassa yli 3,2:ta miljoonaa euroa. Televisioesityksen se sai Kreikassa, Espanjassa ja Brasiliassa. == Lähteet == == Aiheesta muualla == * * Film-o-holic.com – elokuvan arvostelu * MTVuutiset.fi – elokuvan arvostelu Luokka:Suomalaiset draamaelokuvat Luokka:Vuoden 1998 suomalaiset elokuvat Luokka:Vuoden 1998 kanadalaiset elokuvat Luokka:Suomalaiset nuortenelokuvat
Ice Warriors

Ice Warriors on tapahtuma Suomessa, jossa jääkiekon kovanaamat ottavat mittaa toisistaan. ==Tapahtuma== Ice Warriorissa on tarkoitus pitää jääkiekkotappeluja eri liigojen kovanaamojen kesken. Tapahtuma järjestettiin Espoossa Barona Areenalla 2. lokakuuta 2010, ikäraja oli viisitoista. Jääkiekko tappeluiden lisäksi tapahtuma tarjosi yleisökilpailuja, Miss Ice Warriors-kilpailu, Heavybändejä, sponsoreiden aktiviteettejä sekä tuotejakelupisteet. ==Säännöt== Otteluparit arvottiin aluksi häviäjä putoaa ja voittaja pääsee eteenpäin. * Ottelijoiden varustus * Kypärä * Ice Warrior -suojavarusteet * MMA-hansikkaat jatkoon selviää ottelija joka ottaa kaksi erä voittoa vastustajastaan, tai tyrmää vastustajansa esim. ensimmäisessä erässä. Arvostelutuomarit pisteyttävät erät pää- ja vartalo-osumien, kehänhallinnan ja aktiivisuuden mukaisesti. Erien pituus on 60 sek. Ottelijan/ottelijoiden kaaduttua jäähän menevät kehätuomarit väliin ja nostavat ottelijan/ottelijat takaisin pystyyn, jolloin ottelu jatkuu normaalisti. Mikäli toinen ottelijoista joutuu tyrmätyksi lasketaan hänelle lukua kymmeneen. Päätuomari tekee päätöksen ottelun jatkamisesta. Samassa ottelussa lukua ei lasketa kuin kerran, jos ottelijalle joudutaan laskemaan lukua toistamiseen, päättyy ottelu tekniseen tyrmäykseen. Vastustajaa saa lyödä ainoastaan nyrkeillä, lisäksi vastustajaa saa tarttua paidasta kiinni, tarkoituksena horjuttaa vastustajaa. Potkujen ,pään, kyynärpäiden ja polvien käyttö on kielletty. Sääntörikkomuksesta ottelija diskataan välittömästi ja hän menettää siihen asti ansaitsemansa palkintorahat. Semi-finaaleissa tai finaalissa ottelemaan kykenemätön osallistuja korvataan tuomarien valitsemalla ottelijalla aiempien kamppailuiden perusteella. tuomasreina toimivat Sami Helenius, Esa Tikkanen ja Jan Tilles. ==Turnaus== V = Voitto H = Häviö {{Turnauspuu8 | | Mcmorrow|V| Bone|H | | Parker|V| Saarenpää|H | | Manson|V| Black|H | | Swanson|V| Valtonen|H | | Mcmorrow|H| Parker|V | | Manson|H| Swanson|V | | Parker|V| Swanson|H }} Voittaja sai 5 500 Kanadan dollaria. ==Ottelijat== Ottelija Joukkue Tappelut Janne Saarenpää Wightlink Raiders 25 Triston Manson Riviere-du-Loup 3L 49 Mark Black Mississippi Surge 97 Jason Bone Jacksonville Barracudas 230 Kurtis Swanson Ste-Marie Poutrelles Delta 230 Derek Parker Trois-Rivieres Caron & Guay 321 Sean McMorrow Saguenay Marquis 384 ==Lähteet== Luokka:Jääkiekko Luokka:Jääkiekkokilpailut
Odd Lundberg

Odd Lundberg (3. lokakuuta 1917 – 8. maaliskuuta 1983) oli norjalainen pikaluistelun maailmanmestari ja olympiamitalisti.Sports Reference LLCArponen, ym., s. 553, 557 Lundberg saavutti Sankt Moritzin olympialaisissa 1948 hopeaa 5 000 metrillä ajalla 8.32,7 ja pronssia 1 500 metrillä ajalla 2.18,9 sekä sijoittui seitsemänneksi 10 000 metrillä. Samana vuonna hän voitti maailmanmestaruuden.Arponen, ym., s. 557 == Henkilökohtaiset ennätykset == * 500 metriä: 43,4 (1949) * 1 500 metriä: 2.18,2 (1949) * 5 000 metriä: 8.14,5 (1958) * 10 000 metriä: 17.10,5 (1958) == Lähteet == * * === Viitteet === Luokka:Norjalaiset pikaluistelijat Luokka:Norjalaiset olympiamitalistit Luokka:Vuonna 1917 syntyneet Luokka:Vuonna 1983 kuolleet
Reidar Liaklev

Reidar Liaklev (15. heinäkuuta 1917 Jaren – 1. maaliskuuta 2006 Jaren) oli norjalainen pikaluistelun olympiavoittaja ja Euroopan-mestari.Sports Reference LLCArponen, ym., s. 553, 561 Liaklev voitti Sankt Moritzin olympialaisissa 1948 kultaa 5 000 metrillä ajalla 8.29,4 yli kolme sekuntia maanmiestään Odd Lundbergiä nopeampana.Arponen, ym., s. 553 Samana vuonna hän voitti Euroopan- mestaruuden.Arponen, ym., s. 561 Vuonna 1950 hän saavutti EM-hopeaa. Hän oli Norjan mestari yleisluistelussa 1949. 30\. huhtikuuta 1949 hän meni naimisiin Eva Sannin kanssa. == Henkilökohtaiset ennätykset == * 500 metriä: 44,0 (1949) * 1 500 metriä: 2.16,6 (1949) * 5 000 metriä: 8.18,0 (1950) * 10 000 metriä: 17.24,9 (1948) == Lähteet == * * === Viitteet === Luokka:Norjalaiset pikaluistelijat Luokka:Norjalaiset olympiavoittajat Luokka:Vuonna 1917 syntyneet Luokka:Vuonna 2006 kuolleet
Nandikarhu

Nandikarhu on tuntematonta lajia edustava olento, jonka väitetään elävän Itä- Afrikan maissa, vaikkakin näköhavainnot keskittyvät pääasiassa Länsi-Kenian nandiheimon asuinalueelle. Nandikarhun väitetään olevan karhun kaltainen peto, jonka kauhistuttava maine on enimmäkseen peräisin sen erityisen karmeasta ruokavaliosta. Väitetään, että sen uhriksi joutuneet ihmiset ovat löytyneet viidakosta päälaki avattuna ja aivot syötyinä. Olion väitetään olevan täplikäs, ja joissakin tarinoissa nandikarhulla väitetään olevan vain yksi silmä. Eräät asiantuntijat arvelevat, että peto on sukupuuttoon kuolleen jättiläispaviaanin jälkeläinen. Osa tutkijoista väittää taas kyseessä olevan vain täplähyeena. Nämä vahvat tappajat ovat levineet laajalti Itä-Afrikkaan ja hyökkäävät joskus ihmistenkin kimppuun. Eräät kryptozoologit pitävät sitä esihistoriallisen tylppäkuonohyeenan (Hyaena brevirostris) jälkeläisenä. == Lähteet == *The Nandi Bear: Ferocious killer from the past, by Matthew J. Eaton *The Cryptid Zoo: Nandi Bear *PDF about Hyaena brevirostris Luokka:Kryptozoologia